cyanic-selkie/wikianc huggingface dataset:
Puoliakustinen sähkökitara
Aiheesta muualla
thumb|George Benson soittamassa Ibanezin kelluvamikrofonista orkesterikitaraa.
Väikylä
Väikylä (, vir. Veneküla ) on kylä Leningradin alueen Jaaman piirin Narvusin kunnassa Venäjällä. Se sijaitsee Rosonajoen rannalla 18 kilometriä Suuresta-Narvusista lounaaseen. Kylässä on kymmenen vakituista asukasta vuonna 2012.
Väikylän kauppapaikka mainitaan ensimmäisen kerran saksalaisissa kronikoissa vuonna 1380 nimellä Russische Dorf ('venäläinen kylä'). Venäläisissä lähteissä se esiintyy vuodesta 1384 lähtien nimillä Narovski Bereg ja Narovskoje. 1800-luvulla kylän viralliseksi nimeksi vakiintui Venkul, joka vuonna 1997 muutettiin muotoon Venekjulja. Nimeä Väikylä on selitetty väki-sanan pohjalta, kun taas muodon Venekylä on arveltu perustuvan kansallisuudennimeen venäläinen.
Vuonna 1848 kylässä asui inkeroisia, venäläisiä ja inkerinsuomalaisia. Myöhemmin se mainitaan inkerois-venäläisenä sekakylänä. Kylän asukkaat olivat valtion talonpoikia, jotka kuuluivat Ivangorodin ortodoksiseen seurakuntaan. Ammatikseen he harjoittivat Narvaan saapuvien laivojen lastausta. Vuonna 1862 kylässä oli 35 taloa ja 276 asukasta.
Maaorjuuden lakkauttamisen jälkeen Väikylästä tuli volostin keskuspaikka, kunnes 1900-luvun alussa volostihallinto siirrettiin Narvusiin. Maailmansotien välisenä aikana kylä kuului Viron Inkeriin.
Sound of the Republic
Sound of the Republic on Raised Fistin neljäs studioalbumi, joka julkaistiin 10. huhtikuuta 2006.
Operaatio Menace
Operaatio Menace oli liittoutuneiden epäonnistunut sotilasoperaatio vallata Dakar Ranskan Länsi-Afrikassa (nyk. Senegal), joka oli Vichyn Ranskan valvonnassa. Yrityksen tarkoituksena oli myös asettaa kenraali Charles de Gaulle Dakariin "kuvernööriksi". Operaatio toteutettiin 23.–25. syyskuuta 1940.
Tausta
Ranskan ja Saksan kesäkuussa 1940 tekemä aseleposopimus jätti epäselväksi useiden Ranskan siirtomaiden hallinnan. Jotkin alueet kuten Ranskan Kamerun ja Ranskan Päiväntasaajan Afrikka liittyivät Vapaaseen Ranskaan, mutta pääosa Ranskan Pohjois-Afrikka, Ranskan Länsi-Afrikka, Syyria ja Ranskan Indokiina jäivät Vichyn Ranskan valvontaan. Samoin Ranskan laivasto Välimerellä oli toiminut vastapainona Italian laivastolle ja siten vapauttanut Kuninkaallisen laivaston yksiköitä Pohjanmerelle ja Pohjois-Atlantille. Aseleposopimuksen seurauksena Kuninkaallisen laivaston tuli varmistaa, että Ranskan laivasto ei joutuisi Saksan laivaston haltuun, mikä johti hyökkäykseen Ranskan laivaston yksiköitä vastaan(Operaatio Catapult). Vaikka hyökkäys poisti varsinaisen uhan niin joitakin raskaita yksiköitä jäi edelleen Vichyn Ranskan valvontaan ja näiden poistaminen käytöstä tai siirtäminen Vapaan Ranskan laivastolle vaati edelleen toimia.
Kenraali Charles de Gaulle uskoi Ranskan Länsi-Afrikassa olevien Vichyn Ranskan joukkojen siirtyvän Vapaan Ranskan joukkoihin. Esimerkkinä muille siirtomaille puolen vaihtamisesta se olisi merkittävä, mutta lisäksi alue olisi tarjonnut nopeamman huoltotien Egyptissä oleville joukoille ja mahdollistanut Italian Pohjois-Afrikassa olevien joukkojen uhkaamisen uudesta suunnasta. Lisäksi Ranskan pankin ja Puolan valtion kultavarannot oli talletettu Dakariin ja Dakarin satama oli erittäin suojainen.
Liittoutuneet päättivät lähettää Dakariin laivasto-osaston (Force M), jossa olivat lentotukialus HMS Ark Royal, taistelulaivat HMS Barham ja HMS Resolution, viisi risteilijää ja kymmenen hävittäjää. Osastoon kuului lisäksi joukkojenkuljettamista varten aluksia, joilla oli 4 200 brittiläistä ja 2700 Vapaan Ranskan sotilasta.
Alueella oli viimeistelemätön taistelulaiva Richelieu, joka oli lähtenyt Brestistä Etelä-Ranskasta 18. kesäkuuta. Ennen Vichyn hallituksen muodostamista Dakarissa oli Ranskan laivaston rinnalla toiminut pieni Kuninkaallisen laivaston osasto, jonka runkona oli lentotukialus HMS Hermes. Vichyn hallituksen astuttua virkaan HMS Hermes poistui Dakarin satamasta ja jäi valvomaan Vichyn Ranskan laivastoa sataman edustalle. Risteilijä HMAS Australia liittyi Dakaria valvovaan osastoon.
HMS Hermeksen torpedokoneet hyökkäsivät Dakarin satamaan ja saivat osuman Richelieuhon tehden siitä liikuntakyvyttömän, mutta sen tykit olivat edelleen toimintakuntoiset. Dakarissa oli myös kolme sukellusvenettä sekä keveitä yksiköitä. Toulonin satamasta Ranskasta olivat lähteneet risteilijät Gloire, Georges Leygues ja Montcalm sekä kolme hävittäjää Dakariin. Gloireen tuli kuitenkin tekninen vika, joka pudotti nopeutta ja HMAS Australia pakotti aluksen Casablancaan. Loppuosasto pääsi Dakariin.
Yhteenotto
Vichyn laivaston alukset pyrkivät ulos satamasta, mutta HMAS Australian tykkituli pakotti alukset takaisin. Vichyn laivaston alusten palatessa satamaan rannikkolinnakkeet avasivat tulen HMAS Australiaa kohti, jolloin liittoutuneiden laivasto-osaston ja rannikkolinnakkeiden välille syntyi tulitaistelu.
Iltapäivällä Vapaan Ranskan joukot suorittivat maihinnousun Dakarin koillispuolelle Rufisquen rannalle, mutta yritys epäonnistui joukkojen joutuessa kovaan tulitukseen.
Seuraavat kaksi päivää liittoutuneiden laivasto ja rannikkolinnakkeet kävivät tulitaistelua. Taisteluiden aikana Vichyn laivaston sukellusveneet Persée ja Ajax upotettiin ja hävittäjää vaurioitettiin. Liittoutuneiden laivasto kärsi myös vaurioita sukellusvene Bévéziers torpedoi HMS Resolutionin ja HMS Barhamiin osui Richelieun ampuma 380 millimetrin kranaatti. HMS Resolution jouduttiin hinaamaan Kapkaupunkiin. Samoin kaksi risteilijää vaurioitui.
Seuraukset
Usko kenraali Charles de Gaullen kykyyn ranskalaisten edustajana horjui liittoutuneiden päättävissä elimissä. Luottamus ei täysin palautunut, vaikka Gabonissa saavutettiin vastaavassa tilanteessa voitto.
Vichyn Ranska
Alueella olleen laivaston komentajana oli kontra-amiraali Landriau.
Wallander: Kosto
Kosto on ruotsalainen rikoselokuva vuodelta 2009. Se on Wallander-elokuvasarjan toisen tuotantokauden ensimmäinen elokuva. Elokuva esitettiin ensin elokuvateattereissa, ensi-ilta oli Ruotsissa tammikuussa. DVD-levy julkaistiin toukokuussa.
Juoni
Terrori-isku katkaisee sähköt koko Ystadista. Mohammed-pilapiirrosnäyttelyn järjestäjä murhataan. Epäilyt kohdistuvat islamisteihin. Rikosta saapuu selvittämään Ystadin poliisin avuksi kaksi turvallisuuspoliisin Säpon tutkijaa. Armeijan joukot kutsutaan auttamaan järjestyksenpidossa.
Keskelle kaaosta saapuu kaksi uutta poliisiharjoittelijaa, Isabelle (Nina Zanjani) ja Pontus (Sverrir Gudnason).
Arvostelut
Filmgoerin Lasse Lepola arvioi Koston siihenastisista parhaaksi Wallander-elokuvaksi, jossa uudistunut Wallander ”palaa melkoisella ryminällä”. Myös muutama muu arvostelija piti elokuvasta, joskin sitä moitittiin hieman rutiinomaiseksi ja ajoittain kömpelöksi.
Kardinaaliluku
Kardinaaliluku voi tarkoittaa jompaakumpaa seuraavista:
Lucille Opitz
Lucille Opitz (s. 22. marraskuuta 1977) on saksalainen pikaluistelija. Hän oli mukana Torinon olympialaisissa 2006 voittamassa Saksalle joukkuetakaa-ajon kultaa ja saavutti samasta lajista pronssia matkakohtaisista MM-kilpailuista Salt Lake Citystä 2007 ja Naganosta 2008. Henkilökohtaisissa kilpailuissa hänen paras arvokisasaavutuksensa on EM-kilpailujen seitsemäs sija vuosina 2004 ja 2006.
Weymouth
Weymouth viittaa muun muassa seuraaviin:
Alex Nimo
Alex Nimo (s. 21. maaliskuuta 1990 Monrovia, Liberia) on liberialais-yhdysvaltalainen jalkapalloilija. Nimo on pelipaikaltaan hyökkääjä, ja hän pelaa Real Salt Laken joukkueessa Pohjois-Amerikan MLS-liigassa.
Liberiassa syntynyt Nimo muutti perheineen sisällissodan vuoksi pakolaisleirille Ghanaan, missä hän vietti elämänsä ensimmäiset yhdeksän vuotta ja sai ensikosketuksensa jalkapalloon. Myöhemmin perhe sai poliittisen turvapaikan Yhdysvalloista ja muutti Portlandiin Oregonin osavaltioon. Siellä valmentaja Clive Charles huomasi Nimon kyvyt ja pestasi tämän FC Portlandin junioriakatemiaan. Nimolle myönnettiin Yhdysvaltain kansalaisuus marraskuussa 2006.
Nimo on pelannut Yhdysvaltain alle 17-vuotiaiden maajoukkueessa, ja kuului joukkueen kokoonpanoon vuoden 2007 maailmanmestaruuskilpailuissa. MLS-seura Real Salt Lake varasi Nimon vuoden 2008 MLS SuperDraft -tilaisuudessa numerolla 17.
Kama (täsmennyssivu)
Kama tarkoittaa seuraavia asioita:
Muurlan lääni
Muurlan lääni jakautui kolmeen verokuntaan, joissa sijaitsi seuraavat kylät:
Vuonna 1639 siirrettiin kyliä oikeudenhoidollisesti ja käräjähallinnollisesti Halikon nimismiespitäjään, mutta kylät jäivät verohallinnollisesti edelleen Muurlan lääniin. Kylät olivat:
Verohallinnollisesti Muurlan lääni lopetettiin vasta 1830, jolloin edellä luetellut kylät siirrettiin silloiseen Uskelan pitäjään ja läänin muista kylistä muodostettiin Kiskon ja Kiikalan pitäjät. Tällä aluejaon uudistuksella pyrittiin lähentämään hallinnollista ja kirkollista aluejakoa toisiinsa.
Erysikhthon (Ateena)
Erysikhthon oli kreikkalaisessa mytologiassa Ateenan kuninkaan Kekrops I:n ja Aglauroksen poika. Hänellä oli kolme sisarta, Aglauros, Pandrosos ja Herse.
Hän toi Eileithyian puisen kuvan Deloksen saarelta, mutta kuoli paluumatkalla vielä hänen isänsä elinaikana. Erysikhthonin kunniaksi attikalaisessa rannikkokaupungissa Prasiaissa oli hänen muistomerkkinsä.
Reuter
Reuter on saksalainen sukunimi, joka on muun muassa seuraavilla henkilöillä:
Without You (Aviciin kappale)
Without You on ruotsalaisen DJ-tuottaja Aviciin kappale, jolla vierailee myös ruotsalaislaulaja Sandro Cavazza. Kappale julkaistiin artistin Avīci (01) EP-levyn ensimmäisenä singlenä 11. elokuuta 2017. "Without You" on Aviciin seitsemäs single joka on päässyt Ruotsin singlelistan ensimmäiselle sijalle, päästyään listan kärkeen ei pelkästään vuoden 2017 aikana vaan vielä toisenkin kerran artistin kuoleman jälkeen huhtikuussa 2018.
Kappaleeseen liittyvä remix EP-levy julkaistiin 13. lokakuuta 2017, jolta löytyy Otto Knowsin, Merk & Kremontin, Rob Adansin sekä Aviciin järjestämän remix-kilpailun voittajien, Notre Damen ja Tokima Tokion luomia remixejä.
Aatto (etunimi)
Aatto on suomalainen miehen etunimi, joka on muunnelma Adolf-nimestä. Aaton nimipäivä on 23. kesäkuuta. Nimen muodostumiseen on vaikuttanut myös se, että 1950-luvulle saakka juhannusaatto oli aina Aaton päivänä, 23. kesäkuuta.
Reuter (suku)
Reuter [röitär] on suomalainen sivistyssuku, josta on tullut paljon professoreita.
Suvun kantaisä on Ruotsista – luultavasti Uumajasta – Oravaisiin Kimon ruukin kirjanpitäjäksi muuttanut Johan Reuter (1753–1811). Hän saattoi olla sukua 1600-luvulla eläneille, Pälkäneellä syntyneille veljeksille Daniel ja Samuel Larsinpoika Reuterille, jotka toimivat molemmat kirkkoherroina. Tästä ei kuitenkaan ole varmuutta. Myöhemmät Reuter-suvun kuuluisat sukuhaarat ovat Johan Reuterin pojan, Johan Fredrik Reuterin (1783–1855) ja tämän von Essen -sukuisen vaimon Gustafva Elisabetin jälkeläisiä.
Juan (nimi)
Juan on miehen etunimi, joka on yleinen espanjankielisissä maissa. Se on raamatussa esiintyvän etunimen Johannes espanjankielinen muoto. Suomessa espanjankielisten maiden Juan-nimisistä hallitsijoista on historiallisissa yhteyksissä käytetty usein nimimuotoa Juhana. Kiinassa Juan on naisen nimi (Juan tarkoittaa mandariinikiinaksi "kaunista").
Bolivian historia
Bolivian historia ulottuu muiden Etelä-Amerikan valtioiden tavoin 1500-luvulle, jolloin espanjalaiset valloittivat alueen. Jo sitä ennen nykyisen Bolivian alueella on ollut korkeakulttuureja, joista tunnetuimpia ovat Tiwanakun kulttuuri ja inkat. Valloituksen jälkeen espanjalaiset hallitsivat Boliviaa, kunnes se saavutti itsenäisyyden 6. elokuuta 1825 ja sai nimen República de Bolivia vallankumousjohtaja Simón Bolívarin mukaan. Vuonna 1836 nuori tasavalta solmi Perun kanssa Perun–Bolivian liittovaltion, joka kuitenkin hajosi jo vuonna 1839. Tämän jälkeen maan historiaa ovat leimanneet lukuisat vallankaappaukset. Ensimmäinen alkuperäisväestöä edustava presidentti Evo Morales nousi vaalien jälkeen valtaan tammikuussa 2006 ja pysyi vallassa vuoteen 2019 saakka. Nykyään Bolivia on sisämaavaltio, jonka väestö koostuu eri intiaaniheimoista ja eurooppalaisperäisestä kansanosasta. Väestöryhmien välinen jännite, erityisesti intiaaniväestön alistettu asema, on suuresti vaikuttanut maan historiaan.
Espanjan valtakausi
Boliviassa on pitkään ollut korkeakulttuureita, joista merkittävin oli Tihuanaco. Inkavaltakunta valtasi alueen 1400-luvulla. Espanja valtasi maan vuonna 1538 ja liitti sen Perun varakuningaskuntaan ja vuonna 1776 La Platan varakuningaskuntaan. pienoiskuva|Bolivian aluemenetyksiä 1800-luvun loppupuolella ja 1900-luvun alkupuolella pienoiskuva|upright|Esikolumbiaanisen [[Tiwanaku-kulttuurin ihmishahmoinen vaasi]] Espanja perusti 1532 Sucren kaupungin ja 1548 La Pazin, josta kasvoi maan suurin kaupunki. Maasta löytyi hopeaa hopeaa ja sen saamiseksi intiaanit alistettiin pakkotyöhön Potosín kaivoksille. Intiaanien kylät hajotettiin, kun espanjalaiset veivät parhaat maat. Intiaaneille jäi vain pieniä maatilkkuja. Bolivian pakkotyöllä kaivettu hopea aiheutti Eurooppaan valtavan inflaation, kun rahametallia oli yhä enemmän liikkeellä esimerkiksi vehnäntuotantoon nähden. Myöhemmin kaivostoiminta on painottunut tinan tuotantoon.
Andien keskinen alue Boliviassa oli 1500-luvulta 1700-luvulle Espanjan valtakunnan rikkaimpia ja tiheimmin asuttuja alueita. Kaivoksiin saatiin intiaanityöntekijöitä niin sanotun mitajärjestelmän kautta. Potosíssa oli 1600-luvun puolivälissä noin 160 000 asukasta eli kaupunki oli samaa suuruusluokkaa kuin Euroopan suurimmat kaupungit. Kun keskeisempien kaivosten varannot oli käytetty loppuun 1700-luvun viimeisellä neljänneksellä, alue alkoi köyhtyä.
Itsenäisyyden alkuaika
Bolivian itsenäisyystaistelu alkoi 1809. Sen tuloksena Bolivia oli 16 vuoden ajan liitossa Perun kanssa ennen varsinaista itsenäistymistään. Aluetta nimitettiin tällöin Ylä-Peruksi (Alto Perú) ja sitä ajateltiin puskuriksi Perun, Chilen ja Argentiinan väliin. Maan itsenäistyminen toteutui joulukuussa 1824 käydyn Ayacuchon taistelun jälkeen 6. elokuuta 1825. Itsenäistyminen oli suuressa määrin Simón Bolívarin ansiota, ja maakin sai nimensä (República de Bolivia) hänen mukaansa.
Itsenäistymisensä jälkeen vuonna 1836 Bolivia solmi Perun kanssa Perun–Bolivian liittovaltion, joka koostui Boliviasta ja useampaan osavaltioon jakautuneesta Perusta. Liitto hyödytti Boliviaa, koska liittovaltio ulottui merelle saakka. Liitto kuitenkin hajosi vuonna 1839 konfederaatiosodassa kärsittyyn tappioon Chilelle ja Argentiinalle. Myöhemmissä rajamuutoksissa Bolivia menetti alueita Brasilialle, Chilelle, Paraguaylle ja Perulle ja siitä tuli sisämaavaltio.
Myöhemmät aluemuutokset
Vuosien 1879–1884 Tyynenmeren sodassa Chile valtasi Bolivian arvokkaat kaivosalueet. Samalla Bolivia menetti Chilelle Tyynenmeren rannikkonsa ja yhteytensä merelle, mikä hiertää maiden välejä edelleen. Vuosina 1932–1935 Chacon sodassa Bolivia menetti 3/4 Gran Chacosta Paraguaylle.
Vallanvaihdokset
Boliviassa on ollut paljon vallankumouksia ja sotilasvallankaappauksia rodullisten ja kulttuurillisten ongelmien vuoksi. Niitä on ollut maan historian aikana keskimäärin vuoden välein.
Chacon sodan tappion 1935 aiheuttama tyytymättömyys synnytti vasemmistolaisen liikkeen. Vuonna 1952 vasemmistolainen Movimiento Nacionalista Revolucionario johti kansallista vallankumousta, joka syöksi vallasta entisen oligarkian. Tuolloin maassa laajennettiin äänioikeus myös naisille ja alkuperäisväestölle, tehtiin maauudistus ja kansallistettiin kaivokset. MNR:n syöksivät vallasta vuoden 1964 sotilasvallankaappauksessa varapresidentti René Barrientos ja asevoimien komentaja Alfredo Ovando.
Vuonna 1971 vallankaappaus syrjäytti kenraali Juan Torresin ja toi eversti Hugo Banzerin valtaan. Banzer hallitsi 1971–1978. Vuoden 1980 vaalit mitätöitiin, eikä 1979 ja 1980 saatu tulosta. Heinäkuun 1980 kaappaus toi kenraali Luis García Meza Tejadan valtaan. Hän hajotti kongressin, mutta kaadettiin maan 190. kaappauksessa elokuussa 1981.
Vuosina 1982–1985 hallitsi presidentti Hernán Siles Zuazo. Siles kutsui vaalit vuotta etukäteen kireän tilanteen vuoksi ja Banzer sai eniten ääniä, mutta kongressi valitsi Víctor Paz Estenssoron. Vuonna 1989 Banzer jäi kolmanneksi ja antoi tukensa vasemmiston Jaime Paz Zamoralle. Vasemmiston ja oikeiston yllätysliitto esti ennakkosuosikki Sanchez de Lozadan valinnan. Vuonna 1993 Gonzalo Sánchez de Lozada valittiin presidentiksi. Kun hänen kautensa päättyi, se oli maassa pisin demokraattinen kausi.
Vuonna 1997 ei saatu selvää tulosta, ja Banzer sai vuorostaan vasemmiston tuen ja tuli valituksi presidentiksi 71-vuotiaana. Hän erosi kuitenkin ennen kautensa päättymistä terveyssyistä. Varapresidentti Jorge Quiroga astui johtoon.
Gonzalo Sánchez de Lozada palasi presidentiksi 2002 vaaleissa. Hänet pakotettiin eroon mellakoinnin ja lakkojen jälkeen lokakuussa 2003 (niin sanottu kaasusota, Guerra del Gas). Myös varapresidentti Carlos Mesa erosi pian.
Moralesin kausi (2006-2019)
Tammikuussa 2006 astui virkaansa ensimmäinen alkuperäisväestöä edustava presidentti Evo Morales, joka oli voittanut joulukuussa 2005 pidetyt presidentinvaalit.
Moralesin toisella kaudella oli joitain levottomuuksia. Morales pyrki jatkamaan sosialistista ohjelmaansa, ja onnistui sillä poistamaan jonkin verran maassa vallitsevaa köyhyyttä. Kolmennella kaudella Morales pyrki lainmuutoksilla varmistamaan uudelleenvalintansa.
Kansanäänestyksessä vuonna 2014 torjuttiin täpärästi Moralesin tukema perustuslain muutos, joka olisi sallinut saman presidentin tulevan valituksi myös neljännelle kaudelle. Kuitenkin hallitsevan puolueen kanssa kytköksissä oleva Bolivian oikeuslaitos kumosi kansanänestyksen tuloksen vuopnna 2016 ja näin mahdollisti Moralesin asettumisen uudelleen ehdolle, Moralesista tuli Bolivian historian pisimpään vallassa ollut presidentti.
Moralesin valtakausi kesti 13 vuotta ja 9 kuukautta. Valtakautensa aikana vasemmistolainen Morales muodosti läheisen yhteistyösuhteen Latinalaisen Amerikan sosialistihallitusten kanssa - erityisesti välit Kuubaan ja Venezuelaan olivat läheiset. Suhteet Yhdysvaltoihin olivat kireät.
Morales voitti neljännelle kaudelle vievän presidentinvaalin ensimmäisen kierroksen lokakuussa 2019. Ääntenlaskenta oli näkyvästi valheellinen. Vastauksena tähän Moralesin vastustajat aloittivat maassa suuret lakot, mielenosoitukset ja mellakat. Armeija asettui opposition puolelle. Morales joutui suostumaan uusiin vaaleihin. Morales erosi, kun armeija painosti. Morales pakeni Meksikoon. Mellakat ja ryöstelyt maassa jatkuivat, kun Moralesin kannattajat ja vastustajat hyökkäilivät toistensa kimppuun. Moralesin ja hänen tukijoidensa mukaan armeija kaappasi vallan. Perinteinen valkoinen kristillis-oikeistolainen valtaeliitti näytti palaavan valtaan.
Bolivia Moralesin jälkeen (2019–)
Väliaikainen hallinto ilmoitti myös, että Bolivia ei enää ole mukana Latinalaisen Amerikan vasemmistolaisten hallitusten muodostamassa talousjärjestö ALBA: ssa ja aikoo lähteä pois myös vasemmistolaisesta Etelä-Amerikan yhteistyöjärjestöstä UNASUR:sta. Lisäksi hallitus määräsi Boliviassa olevat kuubalaiset lääkintähuoltotyöntekijät poistumaan maasta. Bolivia solmi marraskuussa 2019 uudelleen Israelin kanssa diplomaattiset suhteet, jotka Evo Morales oli katkaissut kymmenen vuotta aiemmin.
Leo Palin
Leo Palin (s. 20. lokakuuta 1956 Helsinki, Suomi) on entinen tennispelaaja. Hän oli parhaimmillaan tenniksen maailmanlistalla sijalla 92 vuonna 1982. Nelinpelissä hän nousi rankingissa parhaimmillaan sijalle 111. Tämä tapahtui heinäkuussa vuonna 1986. Oikeakätinen Palin on 177 cm pitkä ja painoi peliurallaan 70 kiloa. Palin voitti urallaan yhden nelinpeliturnauksen ATP-tasolla ja ansaitsi rahaa pelaamalla 140695 Yhdysvaltain dollaria. Kaksinpelissä Palin oli kerran ATP-turnauksen finaalissa, mutta hävisi.
Palin oli Suomen Davis Cup-joukkueessa vuosina 1976 ja 1978-86. Hän voitti kaksinpelin suomenmestaruuden ulkokentällä vuosina 1977 ja 1981, sekä sisäkentällä vuosina 1984-86. Nelinpelin suomenmestaruus tuli ulkokentällä vuonna 1983.
Kjetil Jansrud
Kjetil Jansrud (s. 28. elokuuta 1985 Stavanger, Norja) on norjalainen alppihiihtäjä. Hän on supersuurpujottelun olympiavoittaja sekä syöksylaskun ja supersuurpujottelun maailmancupin voittaja.
Arvokisat
Jansrud sai hopeaa junioreiden MM-kilpailujen suurpujottelussa Mariborissa 2004. Torinon olympialaisissa 2006 hän oli alppiyhdistetyssä kymmenes ja Val d'Isèren MM-kilpailuissa 2009 samassa lajissa yhdeksäs. Vancouverin olympialaisissa 2010 hän sijoittui suurpujottelussa hopealle, superyhdistetyssä yhdeksänneksi ja supersuurpujottelussa 12:nneksi. Garmisch-Partenkirchenin MM-kilpailuissa 2011 hän oli suurpujottelussa viides ja superalppiyhdistetyssä kymmenes. Sotšin olympialaisissa 2014 hän sai syöksylaskussa pronssia ja supersuurpujottelussa kultaa. Superalppiyhdistetyssä hän oli neljäs. Vailin / Beaver Creekin MM-kilpailuissa 2015 hän sai superalppiyhdistetyssä hopeaa sekä sijoittui supersuurpujottelussa neljänneksi ja syöksylaskussa 15:nneksi. Sankt Moritzin MM-kilpailuissa 2017 hän saavutti supersuurpujottelussa hopeaa ja oli syöksylaskussa neljäs. Pyeongchangin olympialaisissa 2018 hän saavutti hopeaa syöksylaskussa, pronssia supersuurpujottelussa ja oli seitsemäs alppiyhdistetyssä. Vuoden 2019 MM-kilpailuissa Åressa Jansrud voitti syöksylaskusta uransa ensimmäisen maailmanmestaruuden. Supersuurpujottelussa hän oli 22:s. Cortina d’Ampezzon MM-kilpailuissa 2021 hän sijoittui syöksylaskussa kahdeksanneksi ja supersuurpujottelussa 12:nneksi. Pekingin olympialaisissa 2022 hän sijoittui supersuurpujottelussa 23:nneksi.
Maailmancup
Jansrud kilpaili maailmancupissa ensimmäisen kerran Wengenissä tammikuussa 2003. Ensimmäiset maailmancup-pisteensä hän sai oltuaan seuraavalla kaudella Flachaun suurpujottelussa 29:s. Kymmenen parhaan joukossa hän debytoi oltuaan neljäs Beaver Creekin pujottelussa joulukuussa 2005. Ensimmäisen palkintosijansa hän sai oltuaan kolmas Adelbodenin suurpujottelussa 10. tammikuuta 2009. Seuraavalla kaudella hän oli Kranjska Goran suurpujottelukilpailuissa kolmas ja toinen. Kaudella 2010–2011 hän oli toinen Beaver Creekin ja Hinterstoderin suurpujotteluissa. Hän sijoittui alppiyhdistetyn cupissa kolmanneksi ja suurpujottelucupissa neljänneksi.
Kaudella 2011–2012 Jansrud oli kolmas Beaver Creekin suurpujottelussa ja Val Gardenan supersuurpujottelussa. Maaliskuussa 2012 hän saavutti ensimmäisen maailmancupin osakilpailuvoiton Kvitfjellissä supersuurpujotteluissa. Syöksylaskussa hän oli toinen ja toisessa supersuurpujottelun kisassa kolmas. Maailmancupin kokonaiskilpailussa hän oli kahdeksas ja supersuurpujottelucupissa neljäs. Kaudella 2012–2013 hän sijoittui Beaver Creekin syöksylaskussa kolmanneksi.
Kaudella 2013–2014 Jansrud sijoittui joulukuussa Val Gardenan syöksylaskussa toiseksi ja voitti maaliskuussa Kvitfjellissä sekä supersuurpujottelun että syöksylaskun osakilpailun. Maailmancupin kokonaiskilpailussa hän oli kuudes, supersuurpujottelucupissa toinen ja syöksylaskucupissa neljäs.
Kaudella 2014–2015 Jansrud voitti Lake Louisen syöksylaskun ja supersuurpujottelun. Beaver Creekissä hän voitti syöksylaskun ja oli supersuurpujottelussa toinen. Val Gardenassa hän oli syöksylaskussa toinen ja voitti supersuurpujottelun. Hän voitti Kitzbühelin syöksylaskun. Saalbachin supersuurpujottelussa hän oli kolmas. Hän voitti Kvitfjellin supersuurpujottelun ja varmisti supersuurpujottelucupin kokonaisvoiton. Kauden viimeisessä maailmancupin osakilpailussa Méribelissä Jansrud voitti syöksylaskun ja samalla syöksylaskucupin. Meribelin supersuurpujottelussa hän oli toinen. Maailmancupin kokonaiskilpailussa hän sijoittui toiseksi.
Kaudella 2015–2016 Jansrud sijoittui toiseksi Beaver Creekin syöksylaskussa. Val Gardenassa hän oli toinen supersuurpujottelussa ja kolmas syöksylaskussa. Hän voitti Alta Badian parisuurpujottelun, Wengenin superyhdistetyn, Jeongseonin syöksylaskun ja Kvitfjellin supersuurpujottelun. Sankt Moritzin supersuurpujottelussa hän oli toinen. Hän sijoittui maailmancupin kokonaiskilpailussa neljänneksi, supersuurpujottelucupissa toiseksi, alppiyhdistetyn cupissa kolmanneksi ja syöksylaskucupissa neljänneksi.
Kaudella 2016–2017 Jansrud voitti Val d’Isèren supersuurpujottelun sekä syöksylaskun. Val Gardenassa hän voitti supersuurpujottelun. Alta Badian parisuurpujottelussa hän oli kolmas. Hän voitti Santa Caterinan supersuurpujottelun ja oli toinen Garmisch-Partenkirchenin syöksylaskussa. Kvitfjellissä hän voitti syöksylaskun. Hän sijoittui maailmancupin kokonaiskilpailussa toiseksi, voitti supersuurpujottelucupin ja sijoittui syöksylaskucupissa toiseksi.
Kaudella 2017–2018 Jansrud voitti Lake Louisen supersuurpujottelun ja oli toinen Beaver Creekin supersuurpujottelussa. Val Gardenan syöksylaskussa hän sijoittui toiseksi. Bormiossa hän oli kolmas sekä syöksylaskussa että alppiyhdistetyssä. Kitzbühelin supersuurpujottelussa hän sijoittui toiseksi. Hän voitti Kvitfjellin supersuurpujottelun. Hän voitti supersuurpujottelucupin, sijoittui alppiyhdistetyn cupissa toiseksi ja maailmancupin kokonaiskilpailussa neljänneksi.
Jansrud voitti kaudella 2018–2019 Lake Louisen supersuurpujottelun ja oli kolmas Val Gardenan supersuurpujottelussa. Kvitfjellin supersuurpujottelussa ja Soldeun syöksylaskussa hän sijoittui toiseksi. Supersuurpujottelucupissa hän oli neljäs. Kaudella 2019–2020 hän sijoittui Val Gardenan supersuurpujottelussa toiseksi ja voitti Kitzbühelin supersuurpujottelun. Maailmancupin kokonaiskilpailussa hän oli kahdeksas ja supersuurpujottelucupissa viides. Kaudella 2020–2021 hän sijoittui kolmanneksi Val Gardenan supersuurpujottelussa.
Muut kilpailut
Jansrud voitti Euroopan cupin kokonaiskilpailun sekä pujottelu- ja suurpujottelucupit kaudella 2004–2005.
Columbia-luokka (risteilijä)
Columbia-luokka oli kahden 1890-luvulla valmistetun Yhdysvaltain laivaston panssarikansiristeilijän muodostama alusluokka.
Hen Wlad Fy Nhadau
Hen Wlad Fy Nhadau on Walesin kansallislaulu. Sanat siihen on kirjoittanut Evan James ja sen on säveltänyt hänen poikansa James James tammikuussa 1856.
Sanat
Kymriksi:
Gwlad, gwlad, pleidiol wyf i’m gwlad. Tra môr yn fur i’r bur hoff bau, O bydded i’r hen iaith barhau.
Pyhän Martin kirkko
Pyhän Martin kirkko voi tarkoittaa seuraavia:
Luettelo Kolmion tähdistön tähdistä
Luettelo Kolmion tähtikuvion tähdistä.
Taulukon sarakkeissa käytetyt lyhenteet:
Harjoittelu
thumb|[[Viulisti harjoittelemassa ulkosalla.]] thumb|Kitaratunti soitonopettajan johdolla. Kouluttaja antaa oppilaalle palautetta, jonka pohjalta oppilas voi keskittyä harjoittelussaan virheidensä korjaamiseen. Harjoittelu on jonkin asian opettelemista tekemällä sitä toistuvasti.
Tutkimusten mukaan harjoittelun määrällä ja laadulla on ratkaiseva merkitys monien taitojen kehittämisessä korkealle tasolle. Synnynnäiset ominaisuudet kuten älykkyysosamäärä ovat paljon harjoittelua vähemmän merkittäviä. Harjoittelun merkitys on todettu esimerkiksi kirurgian, näyttelemisen, shakin, kirjoittamisen, tietokoneohjelmoinnin, baletin, musiikin, lentämisen ja palomiestaitojen kohdalla.
Harjoittelun on todettu olevan tehokkainta silloin kun se on harkittua eli kun harjoittelija keskittyy harjoitukseen ja haastaa itsensä siirtymällä pois mukavuusalueeltaan eli yrittämällä asioita, joita hän ei vielä osaa. Tällöin harjoittelu muuttuu epämukavaksi ja vaatii korkeaa motivaatiota ja uhrausten tekemistä. Harjoituksesta ei ole havaittu olevan samanlaista hyötyä silloin kun harjoittelija vain toistaa jo osaamiaan asioita.
Kehittymisen edellytyksiin kuuluu myös oman suorituksen arviointi ja mittaaminen. Monilla aloilla suorituksen laadun mittaamisen vaikeus vaikeuttaa myös harjoittelua, sillä harjoittelun tavoite on silloin vaikea määritellä. Kaikilla aloilla ei todellisen elämän tilanteita myöskään voi realistisesti simuloida harjoitustilanteessa.
Edistymisen edellytys on lisäksi omaan kehitystasoon sopivan kouluttajan avun saaminen. Kouluttajalta harjoittelija saa palautetta, jonka pohjalta hän voi keskittyä harjoittelussaan virheidensä korjaamiseen. Noustuaan huipulle henkilö pystyy jo usein valmentamaan itseään.
Eri alojen eksperttien, kuten urheilijoiden ja muusikoiden, on todettu tekevän tiukkaa keskittymistä vaativia harjoituksia yleensä korkeintaan neljä tai viisi tuntia päivässä.
Eri aloilla huipulle päässeitä yksilöitä yhdistää tutkimusten mukaan se, että he ovat harjoitelleet intensiivisesti ja omistautuneiden opettajien johdolla, ja he ovat saaneet kehityksensä vuosina myös perheensä tuen. Tutkimusten mukaan kansainväliselle huipulle pääseminen vaatii nykyisin kymmenen vuoden tai 10 000 tunnin intensiivistä harjoittelua. Muusikot nousevat kansainväliselle huipulle vasta 15–25 vuoden harjoittelun jälkeen. Harkittu harjoittelu on myös aloitettava varhaisella iällä.
Harjoittelun vaikutuksen taitoihin on havaittu heikentyvän koulutuksen jälkeen, kun ihminen siirtyy työelämään tekemään rutiininomaisia työtehtäviä.
Sinihuuliahven
Sinihuuliahven (Labidochromis caeruleus) on Malawijärven endeemisiin kirjoahveniin kuuluva kala. Luonnossa sitä tavataan melko harvinaisena järven pohjoisosassa, mutta kirkkaankeltainen värimuoto on suosittu akvaariokala.
Koko ja ulkonäkö
Sinihuuliahven kasvaa luonnossa noin 9 cm pitkäksi, akvaarioissa on nähty 15-senttisiä yksilöitä. Akvaarioissa suosituin värimuoto loistavan keltainen, evien ulkoreunalla kulkee musta raita ja aikuisen koiraan huulten tyvessä on kapea sininen raita. Luonnossa on myös vaaleamman keltaisia, osittain valkoisia kantoja. Sukupuolet ovat lähes saman näköiset, koiraassa mustaa väriä on hiukan enemmän.
Käyttäytyminen ja lisääntyminen
Sinihuuliahven on rauhallisempi kuin monet kirjoahvenet. Sinihuuliahvennaaras hautoo mätiään suussa.
Vesiolot ja ravinto
Sinihuuliahvenet elävät kovassa emäksisessä vedessä: pH noin 8, °dH 10–20. Sopiva lämpötila on 23–26 °C. Sinihuuliahven syö luonnossa pieniä selkärangattomia. Akvaariossa suositaan pellettejä, pakastettuja pikku äyriäisiä ja spirulina-levähiutaleita tai -tabletteja.
John Nolan
thumb|right|John Nolan John Nolan (s. 24. helmikuuta 1978) on yhdysvaltalainen rockkitaristi ja -laulaja-lauluntekijä. Hän nousi kuuluisuuteen alun perin Taking Back Sundayn jäsenenä, mutta perusti sitten oman kokoonpanonsa, Straylight Runin.
Unaja
thumb|Unajan kylänraittia. Unaja on Raumalla sijaitseva kylä ja vanha kauppapaikka. Se sijaitsee Rauman kaupungin eteläosassa. Unajaa tarkoittanee se Unio-niminen kaupunki, joka mainitaan Eerik Pommerilaisen verokirjassa vuodelta 1413, ja Rauma on ehkä siitä saanut alkunsa, koska vielä uuden ajan alussa Rauman porvarit omistavat puolet kylän maista. Mahdollisesti on siellä ollut kirkkokin. Unaja kuului vuoden 1993 kuntaliitokseen saakka Rauman maalaiskuntaan.
Unaja sijaitsee meren rannalla noin kuuden kilometrin päässä Rauman keskustasta sen eteläpuolella. Naapurikyliä ovat Vasarainen idässä, Kulamaa ja Vermuntila etelässä sekä Voiluoto ja Anttila lännen–lounaan suunnassa.
Vuonna 2009 aloitti Unajassa toimintansa uusittu ala-aste, johon yhdistyivät Voiluodon ja Vermuntilan ala-asteet.
Historia
Unajan historia ulottuu pitkälle menneisiin vuosisatoihin. Unaja mainitaan muun muassa joissakin 1400-luvun alun asiakirjoissa Rauman rinnalla. Tällöin kylät mahdollisesti maksoivat kauppaoikeuksistaan Ruotsin kruunulle yhteistä veroa.
Museovirasto on vuonna 2009 määritellyt Unajan kylän valtakunnallisesti merkittäväksi rakennetuksi kulttuuriympäristöksi.
Varėna
Varėna on eteläisessä Liettuassa, Alytusin läänissä sijaitseva kaupunki. Se toimii Varėnan kunnallispiirin hallinnollisena keskuksena. Vuonna 2010 kaupungin väkiluku oli 10 100 asukasta.
Aiheesta muualla
54.21111°N, 24.57222°W
Ričardas Berankis
Ričardas Berankis (s. 21. kesäkuuta 1990 Vilna) on liettualainen tennispelaaja. Parhaimmillaan hän on ollut ATP-listan sijalla 50 toukokuussa 2016. Hän on voittanut yhden ATP-turnauksen nelinpelissä, Houstonissa 2015.
Tennisura
Juniorivuosinaan Berankis voitti vuonna 2007 Yhdysvaltain avointen poikien kaksinpeliturnauksen.
Vuonna 2010 Berankis voitti SAP Openissa Robby Gineprin ja Björn Phaun, mutta hävisi puolivälierässä maailmanlistan sijalla 11 olleelle Fernando Verdascolle. Ensimmäistä kertaa Grand Slam -turnauksen pääsarjaan hän pääsi Wimbledonissa 2010, jossa hän voitti avauskierroksella Carsten Ballin, mutta hävisi toisella kierroksella Feliciano Lópezille. Yhdysvaltain avoimissa Berankis pääsi myös toiselle kierrokselle voitettuaan avauskierroksella Ryan Sweetingin. Toisella kierroksella hän hävisi viisieräisen kamppailun Jürgen Melzerille luvuin 4–6, 7–6(4), 3–6, 6–1, 5–7.
Australian avoimissa 2011 Berankis pääsi kolmannelle kierrokselle voitettuaan toisella kierroksella David Nalbandianin. Kolmannen kierroksen ottelussaan hän hävisi David Ferrerille.
Elämä alkaa kello kuusitoista
Elämä alkaa kello kuusitoista Väinö Riikkilän toinen romaani aikuisille. Se kertoo muutaman työläisen elämästä, jossa pelkän puurtamisen ohessa on myös ihmissuhdedraamoja.
Elämä alkaa kello kuusitoista on aikuisten romaani. Se kertoo erään konepajan muutaman työntekijän työstä ja vapaa-ajasta. Työn vaarallisuus on eräs Riikkilän kuvaama teema. Muita kirjan muita teemoja ovat uskonto, aviollinen uskottomuus, naisen rooli miesvaltaisessa tehtaassa, ihmisten paremman elämän tavoittelu ja sattuman tuomat käänteet elämään.
Kaliningradin lentoasema
Kaliningradin lentoasema tai täsmällisemmin Kaliningrad-Hrabrovon lentoasema eli Hrabrovon lentoasema, on Venäjän Kaliningradin aluetta palveleva kansainvälinen lentoasema runsas 20 kilometriä Kaliningradin kaupungin pohjoispuolella lähellä Gurjevskin piirin Hrabrovon kylää.
Vuonna 2013 lentoaseman matkustajamäärä oli 1 314 046, joka oikeutti lentoaseman 20 vilkkaimman venäläisen matkustajalentoaseman joukkoon. Osa lentokenttäalueesta on kuitenkin Venäjän ilmavoimien käytössä ja kentältä käsin tehdään myös sotilaslentoja.
Kaliningradin lähistöllä on useita aiemmin sotilaslentokenttinä toiminutta lentokenttää. Ainakin osa näistä on poistunut aktiivikäytöstä neuvostovuosien jälkeen.
thumb|250px|Kaliningradin lentoaseman vuonna 2007 valmistunut terminaalirakennus.
IF Troja-Ljungby
pienoiskuva|Troja-Ljungbyn pelaajia vaihtopenkillä
Joukkueenjohto
Lähde: EliteProspects
Lemmikkilintu
alt=Harmaapapukaija häkin päällä.|pienoiskuva|Nykyisten hoito-ohjeiden pohjalta lemmikkilintujen tulisi päästä päivittäin useamman tunnin ajaksi pois häkistään. Häkkilintu-termi antaa vääristyneen kuvan linnusta lemmikkinä. Lemmikkilinnulla tarkoitetaan lemmikkinä pidettävää lintua. Edelleen käytössä oleva termi on myös häkkilintu. Nykyään harrastajien toimesta suositellaan käytettävän termiä lemmikkilintu, koska se antaa jo terminä paremman kuvan lintujen pitämisestä lemmikkinä: lintuja ei tulisi pitää yksinomaan lukittuna häkkiin.
Käytännössä lemmikkilintu-termi pitää yleensä sisällään asuintiloissa pidettävät linnut, kuten papukaijalinnut ja peipot. Kanalassa elävät kanat, lakassa elävät kyyhkyt tai muutkaan linnut, joista ei ole varsinaista hyötyä (kuten esimerkiksi koristeelliset fasaanilajit kuten kulta- tai platinafasaani) eivät kuulu yleensä lemmikkilintujen käsitteen piiriin. Näistä voidaan puhua esimerkiksi harrastelintuina.
Lemmikkilinnut ovat eksoottisia eläimiä, joiden hankintaan ja pitoon omistajan tulisi aina perehtyä riittävän syvällisesti.
Pienetkin linnut voivat elää yli 10 vuotta (esim. pienen seeprapeipon virallinen ikäennätys on 12 vuotta ), suurimmat papukaijalajit nykytiedon valossa yli 80 vuotta, joskin joskus kerrotaan todentamattomista tapauksista, joissa lintu on elänyt 100 tai jopa 120 vuotta. Todistetut ennätysvanhat papukaijat ovat harvassa, koska monet linnut vaihtavat kotia useasti elämänsä aikana. Niiden varmennettua alkuperää voi olla siis hankala jäljittää. Joskus lintu on vaihdettu tarkoituksella tai vahingossa nuorempaan saman lajin yksilöön.
Suurin osa lemmikkilinnuista kuuluu CITES-säätelyn pariin. Tämä tarkoittaa, että linnulla on kaupanteon tilanteessa tai pesittäessä oltava vähintään alkuperätodistus, CITES I/A-liitteen lajeilla myös EU-lupanumero. Papukaijalinnuista vain neitokakadu, undulaatti, ruusukaijanen ja kauluskaija eivät kuulu CITES-säätelyn pariin.
Lintu lemmikkinä
alt=Sinikelta-ara pariskunta häkin päällä|pienoiskuva|Lemmikkinä pidettävät papukaijat ovat sosiaalisia eläimiä, ja mukavan lajitoverin seura on tärkeä osa henkistä hyvinvointia. Lemmikkinä linnut ovat hyvin erilaisia kuin monet ihmisille tutut lemmikit, kuten koirat, kissat tai hamsterit. Linnut sietävät huonosti käsittelyä, ja jopa umpikesy lintu voi purra omistajaansa vääränlaisen käsittelyn seurauksena. Siliteltävää lemmikkiä linnusta ei kannata ensisijaisesti odottaa. Kesy lintu voi pitää ihmisen kanssa puuhastelusta muilla keinoin kuin siliteltävänä olemalla.
Nykytiedon valossa mitään lemmikkinä pidettävää lintua ei ensisijassa tulisi pitää ilman lintuseuraa. Aiemmin suositeltiin lajiseuraa vain pienemmille linnuilla, mutta nykyään lajitoverin tärkeys ymmärretään myös papukaijoista isoimpienkin kohdalla.
Nisäkkäisiin verrattuna linnut ovat äänekkäitä lemmikkejä. Äänenkäytön taso vaihtelee lajeittain ja jopa yksilöittäin. Esimerkiksi undulaatit ja seeprapeipot ääntelevät lähes koko hereilläoloaikansa, mutta niiden äänenvoimakkuus ei ole kovin suuri, varsinkaan jos lintuja ei ole kymmeniä. Sen sijaan isommat linnut voivat huutaa jopa yli 100 desibelin voimakkuudella. Lähietäisyydeltä tai pitkiä aikoja tämä voi aiheuttaa ihmiselle kuulovaurioita. Papukaijat ja beokottaraiset voivat myös oppia matkimaan puhetta, mutta puhekyky on kehno syy lemmikin hankkimiselle. Kaikki linnut eivät opi puhumaan ollenkaan, vaikka se kuuluisi puhelahjoistaan tunnettuun lajiin. alt=Sinipääaratti kiipeilypuussa.|pienoiskuva|Linnuille tulee tarjota sallittuja paikkoja viettää aikaa myös häkin ulkopuolella. Lemmikkilinnut ovat sotkuisia moneen muuhun lemmikkiin verrattuna. Linnut sotkevat esimerkiksi levittelemällä ruokaa syödessään sekä ulostamalla sinne missä sattuvat olemaan. Linnuista irtoaa myös höyheniä, untuvia ja varsinkin pölyä. Harmaapapukaijoja ja kakaduja pidetään pölyisimpinä lajeina. Hieno lintupöly voi aiheuttaa jopa sairauden nimeltä linnunpölykeuhko. Papukaijat sotkevat myös silputuilla virikkeillä. Linnut voivat myös sotkea levittelemällä häkin pohjamateriaalia ympäristöönsä.
Häkkilintu-termistä huolimatta lemmikkilinnun ei tulisi olla yksinomaan häkissä asuva eläin. Lemmikkilinnun tulisi suositusten mukaan päästä pois häkistään päivittäin useamman tunnin ajaksi turvalliseksi tehtyyn sisätilaan verryttelemään siipiään, tutkimaan ympäristöään ja halutessaan vuorovaikuttamaan ihmisten kanssa. Tämä päivittäinen vapaanaolo vaatii omistajalta sekä aikaa että viitseliäisyyttä panostaa linnulle turvalliseen ympäristöön. Papukaijat voivat sotkemisen ohella myös tuhota irtaimistoa jyrsimällä. Normaalin kotihäkin tulisi olla riittävän suuri, eivätkä median tarjoaman lintukuva tai useiden eläinkauppojen tarjonta ole välttämättä pysynyt suositusten perässä. Esimerkiksi yhdelle isolle aralle häkkikoon minimisuositus on nykyään 3 neliömetriä. Jos lintuja ei voi pitää vapaana päivittäin, on suositeltavaa panostaa pienilläkin linnuilla useamman neliön kokoiseen lentohäkkiin tai kokonaiseen lintuhuoneeseen. Vapaanapidon suositus koskee myös niitä lemmikkilintuja, jotka eivät ole kesyjä ja se koskee myös pieniä lintuja, esimerkiksi peippoja.
Perushoito
Perushoitoon kuuluu päivittäinen vapaanapito turvallisessa sisätilassa, ruoka- ja juomahuolto sekä virikkeiden tarjoaminen. Siivousta saa lintujen kanssa harrastaa päivittäin, ja vähintään viikoittain kannattaa häkkiäkin siivota. Siivouksen tarve riippuu häkin koosta ja lintujen määrästä ja lajista. Osa lajeista sotke enemmän, esimerkiksi lurit ja muut hedelmänsyöjät ovat tunnettuja sotkuisista ruokailu- ja ulostamistavoistaan. Ruoka- ja juomakulhot on puhdistettava päivittäin, tai tarpeen mukaan useamman kerran päivässä.
Lemmikkinä pidettävät linnut ovat päiväaktiivisia. Ne ovat aktiivisia päivisin, ja vaativat riittävän kirkkaan, välkkymättömän UV-valaistuksen voidakseen hyvin. Hyvän levon takaamiseksi linnut tarvitsevat pimeät ja hiljaiset yöunet. Rutiinit ovat linnuille tärkeitä, ja samaan aikaan herääminen ja nukkumaanmeno edistävät linnun hyvinvointia ja ehkäisevät stressiä. Sopiva määrä unta on noin 12 tuntia joka yö. Monet harrastajat hyödyntävät ajastimia lintujen tilojen valaisussa.
Suihkuttelu tai kylpeminen ovat osa linnun perushoitoa. Linnun tulisi kastua vähintään kerran viikossa, jotta sen höyhenet ja iho voivat hyvin. Suihkutuksen keinoksi käy sumupullo, isommille linnuille myös suihku, tai matala kylpyastia, jossa lintu voi kylpeä itse ilman hukkumisriskiä. Ilmankosteuden on oltava riittävän korkea, sillä linnut, kuten ihmisetkin, kärsivät liian kuivasta huoneilmasta.
Kaikki linnut ovat älykkäitä ja oppivaisia, mutta papukaijalinnut, varsinkin isot papukaijat, ovat erityisen älykkäitä. Linnuille tulee tarjota riittävästi lajille ja yksilölle sopivia virikkeitä.
Pesäkori tai pesäpönttö eivät ole sopivia virikkeitä lemmikkilinnuille. Linnuilla ei ole kiima-aikaa, vaan ne luottavat ympäristön vihjeisiin siitä, koska pesintää on tarkoitus aloitella. Pesäpaikka tai -materiaalit ovat tähän valtava kannuste. Lemmikkilinnun elämään pesinnän ei tule kuulua kuin omistajan vakaan harkinnan tuloksena. Tämän vuoksi ylimääräisen hormonaalisuuden syttymistä voidaan ennaltaehkäistä pesäpaikan ja -materiaalien puutteella.
Ruokinta
alt=Sininen kauluskaija syö päärynää.|pienoiskuva|Tuoreruoka on papukaijan ruokavalion tärkeä osa, mutta useilla lajeilla hedelmien osuutta ei tulisi päästää kovin suureksi niiden sisältämän sokerin vuoksi. Papukaijat sotkevat paljon syödessään. Lemmikkilintujen ruokavalio vaihtelee suvuittain ja heimoittain. Yleensä lemmikkinä pidettävät linnut ovat sekasyöjiä, joiden ruokavalio painottuu kasviravintoon. Esimerkiksi papukaijalintujen ruokavalion perustana ovat hyvälaatuiset siemenet, pähkinät ja tuoreruoka eli vihannekset, hedelmät, marjat, idut, versot, yrtit ja juurekset.
Peippojen ruokavalio painottuu enemmän siemeniin, papukaijalintujen kanssa taas ruokavalio vaihtelee runsaasti suvuittain. Perinteisesti siemensyöjinä tunnetut neitokakadut ja undulaatit tarvitsevat nekin ruokavalioonsa noin puolet tuoreruokaa eli sopivia vihanneksia, marjoja ja hedelmiä. Papukaijoille myydään myös pellettejä, joita voi käyttää ruokavalion osana. Harrastajapiireissä on jatkuvasti väittelyä siitä, ovatko pelletit ruokavalion perusta vai käytetäänkö niitä tuoreruokavalion ohessa kuivaruokana. Suomessa nykyinen näkemys on, että pelletit eivät ole täysravintoa, vaan ne täydentävät monipuolista ja lajityypillisesti tuoreruoasta, siemenistä ja pähkinöistä rakennettua ruokavaliota.
Käyttäytyminen, käsittely ja koulutus
alt=Lila-amatsoni olkapäällä|pienoiskuva|Papukaijasta voi saada mukavan lemmikin, jos ymmärtää yksilön ja lajin tarpeet, ja osaa käsitellä eläintä tarpeiden vaatimalla tavalla. Kaikki yleisesti lemmikkinä pidettävät linnut ovat luonnossa saaliseläimiä. Harvaa lajia on domestikoitu. Näiden vuoksi lintujen yleisluonne on hermostuneempi ja pelokkaampi kuin monen muun lemmikin. Tämän vuoksi lintu ei välttämättä ole automaattisesti kesy tai käsiteltävä lemmikki.
Suurin osa lemmikkinä pidettävistä linnuista tuntee olonsa turvalliseksi korkealla. Ihmistä korkeammalla oleva lintu ei yritä dominoida tai alistaa omistajaansa. Tällainen vanha tieto on kiertänyt erityisesti koskien isoja, kesyjä papukaijoja.
Linnun elämä lemmikkinä tulisi tehdä mahdollisimman stressi- ja pelkovapaaksi. Jatkuva pelkääminen on linnulle stressaavaa ja kuormittavaa. Arjen peruspilareita ovat esimerkiksi riittävän suuri ja korkea häkki, jossa arka lintu voi halutessaan hakeutua ihmisen silmien korkeutta korkeammalle turvaan tai siirtyä muualle pois ihmisen luota halutessaan esimerkiksi hoitotoimenpiteiden ajaksi.
Musée Picasso
thumb|250px|Musée Picasso thumb|250px|Musée Picasso
Lemmikkilintu
Käyttäytyminen, käsittely ja koulutus
Lintua tulisi aina käsitellä positiivisuuteen ja vapaaehtoisuuteen perustuvia metodeja käyttäen. Siipisulkien leikkaaminen liikkumisen rajoittamiseksi, varpaisiin tai nokkaan tarttuminen linnun hallitsemiseksi, pelottelu ja kielletyistä paikoista häätäminen, arkisesti pyyhkeellä tai haavilla pyydystäminen sekä häkkiin pakottaminen ovat linnulle stressiä aiheuttavia ja vahingollisia tapoja käsitellä ja kohdella lintua. Kärsivällisyydellä, johdonmukaisuudella ja palkkioihin perustuvia koulutusmetodeja käyttäen arjen saa toimivaksi sekä linnun että ihmisten puolesta, oli kyseessä sitten pelokkaan linnun kesytyksen aloittaminen tai kesyn linnun kouluttaminen.
Musée Picasso
Musée Picasso on Pariisissa sijaitseva taidemuseo, joka esittelee espanjalaisen taidemaalari Pablo Picasson tuotantoa. Vuonna 1985 avatussa museossa on yli 3 000 Picasson taideteosta. Kokoelmassa on piirroksia, keramiikkaa ja maalauksia. Museossa on myös Picasson henkilökohtainen taidekokoelma, joka sisältää muun muassa Paul Cézannen ja Henri Matissen töitä.
Lemmikkilintu
Käyttäytyminen, käsittely ja koulutus
Vahingolliset käsittely- ja koulutustavat kuten pelottelu, pakottaminen ja alistaminen ovat omiaan aiheuttamaan erilaisia käytöshäiriöitä tai ongelmakäytöstä. Näitä voivat olla kaikki ihmisen välttelystä suoranaisiin hyökkäyksiin ja puremiin. Ongelmatilanteiden orastessa on pyrittävä löytämään lintulähtöinen ratkaisu.
Musée Picasso
Kokoelma on aikajärjestyksessä alkaen toisesta kerroksesta, jossa esitellään Picasson sinistä ja vaaleanpunaista kautta sekä kubismia ja klassismia. Esillä on myös Picasson tunnetuimpia maalauksia, muun muassa Veljekset, Kaksi naista juoksee rannalla ja Suudelma.
Lemmikkilintu
Yleisimmät Suomessa lemmikkinä pidettävät lintulajit
alt=Neitokakaduja ja undulaatteja.|pienoiskuva|Neitokakadut ja undulaatit ovat yksiä maailman suosituimmista lemmikkilinnuista, ja maailmanlaajuisesti suosituimpia lemmikkipapukaijalajeja. Suomessa lemmikkilintuharrastuksen piiriin kuuluvat suurimpana ryhmänä erilaiset papukaijalinnut.
Yleisimpiä lemmikkilintulajeja ovat maailmallakin suositut lajit neitokakadu ja undulaatti.
Muita lemmikkinä yleisesti pidettäviä lintuja ovat kaijaset, joista ruusukaijanen, viktoriankaijanen ja naamiokaijanen ovat lemmikkinä yleisimmät.
Michael Oliver
Michael Oliver (s. 20. helmikuuta 1985 Ashington, Northumberland) on englantilainen jalkapalloerotuomari.
Oliverista tuli Englannin Valioliigan historian nuorin erotuomari debyytissään elokuussa 2010. Hän piti alun perin debytoida pääsarjatasolla jo tammikuussa, mutta tuolloin kyseistä ottelua lykättiin huonon sään vuoksi.
FIFA:n ykköskategoriaan Oliver on kuulunut vuodesta 2012 lähtien.
Muuta
Oliverin isä Clive Oliver on myös entinen jalkapalloerotuomari.